เจ็บระบมใต้ราวนมทั้งสองของแต่ไม่เยอะมาก แล้วบางครั้งจะเจ็บระบมซี่โครงข้างขวา บางครั้งก็ก็เจ็บระบมลิ้นปี่
สวัสดีค่ะ อาการเจ็บที่ใต้ราวนมดังกล่าวมานั้น อาจจะเกิดจาก กล้ามเนื้อหรือกระดูกอ่อนอักเสบจากการใช้งาน การมีกรดไหลย้อน อาจมีแสบร้อนกลางอก ร่วมกับจุกที่คอ คลื่นไส้ กระเพาะอาหารอักเสบ หรือเป็นการเจ็บจากเยื่อหุ้มปอดหรือเยื่อหุ้มหัวใจอักเสบ มักสัมพันธ์กับการหายใจเข้าออก เป็นภาวะที่พบได้น้อย อาจสัมพันธ์กับการติดเชื้อใดๆในปอดเบื้องต้นระวังการกระทบกระแทก ไม่กินแล้วนอนทันที ไม่รับประทานอาหารมื้อใหญ่จนเกินไป ถ้าปวดมาก สามารถกินยาแก้ปวดเพื่อบรรเทาอาการได้และควรไปพบแพทย์ถ้าอาการเป็นมากขึ้นเรื่อยๆ พักหรือกินยาแล้วไม่ทุเลา มีอาการเหนื่อยหอบ ไอเยอะ หรือคลื่นไส้อาเจียนมากร่วมด้วย